**Obec Plavecký Mikuláš**

**Obecný úrad, 906 35 Plavecký Mikuláš 307**

**Z á p i s n i c a**

**zo 7. zasadnutia Obecného zastupiteľstva v Plaveckom Mikuláši, dňa 16. septembra 2024 o 18:00 hodine v obradnej miestnosti obecného úradu.**

**Prítomní:** podľa pripojenej prezenčnej listiny

**Neprítomní:**

**Program:**

1. Otvorenie zasadnutia a schválenie programu

 2. Určenie zapisovateľa a overovateľov zápisnice

 3. Kontrola plnenia uznesení

4. Schválenie úhrady faktúry za rekonštrukciu školského bytu

5. Zmena rozpočtu č. 3/2024

6. Rôzne

7. Diskusia a záver

**Overovatelia:** Mgr. Marta Hlavatá

 Bc. Lucia Kolesárová

**Zapisovateľka:** Lýdia Dulanská

**K bodu 1 a 2/**

 Zasadnutie obecného zastupiteľstva otvorila a viedla starostka obce Mgr. Emília Balúchová. Navrhla overovateľov a zapisovateľku zápisnice. S overovateľmi a zapisovateľkou poslanci súhlasili.

***Uznesenie č. 60/2024***

 *Obecné zastupiteľstvo v Plaveckom Mikuláši schvaľuje overovateľov zápisnice i zapisovateľku.*

*Hlasovanie: zo 7 prítomných poslancov*

 *za: 7 proti: 0 zdržal sa: 0*

***Uznesenie č. 61/2024***

 *Obecné zastupiteľstvo v Plaveckom Mikuláši podľa § 12 ods. 5 zákona 369/1990 Z. z. o obecnom zriadení schvaľuje nový program zasadnutia.*

*Hlasovanie: zo 7 prítomných poslancov*

 *za: 7 proti: 0 zdržal sa: 0*

**K bodu 3/**

**Uznesenie č. 203/2020** – plní sa – zmluva o dielo – projekt jednoduchých pozemkových úprav v obci Plavecký Mikuláš – rozšírenie cintorína, medzi Obcou Plavecký Mikuláš a firmou ENVIROPROJEKT SK, s.r.o. (zo strany Okresného úradu Malacky je projekt JPU verejnou vyhláškou ukončený pre nedoloženie žiadaných dokladov bývalým vedením obce),

**Uznesenie č. 352/2022** – plní sa – Zmluva o dielo – Zmeny a doplnky č. 2 Územného plánu obce medzi obcou a Ing. arch. Ronie Vámoš (čaká sa schválenie v BA),

**Uznesenie č. 45/2023** – plní sa – poverenie starostu konať vo veci predaja spoluvlastníckeho podielu rodinný dom s mlynom a pozemok pod rodinným domom s mlynom (zadané vypracovanie nového znaleckého posudku),

**Uznesenie č. 107/2023** – splnené – vypovedanie nájomnej zmluvy s firmou POWER MODE s. r. o. (balíkobox je odstránený)

**Uznesenie č. 40/2024** – plní sa – odpredaj pozemku p. Emrich – 2. kolo

**Uznesenie č. 41/2024** – plní sa – odpredaj pozemku Lívia Jandová a Ing. Miroslav Janda – 2. kolo

**Uznesenie č. 42/2024** – plní sa – odpredaj pozemku Lívia Jandová a Ing. Miroslav Janda – 2. kolo

**Uznesenie č. 43/2024** – plní sa – odpredaj pozemku Róbert Mallo a Mgr. Monika Mallo – 2. kolo

**Uznesenie č. 44/2024** – zrušené – zámena pozemku s p. Rudolf Malec a manželka Alžbeta – 2. kolo

**Uznesenie č. 48/2024** – splnené – nákup konvektomatu

**Uznesenie č. 50/2024** – splnené – overovatelia zápisnice a zapisovateľka

**Uznesenie č. 51/2024** – splnené – program OZ

**Uznesenie č. 52/2024** – splnené – vyhodnotenie plnenia uznesení

**Uznesenie č. 53/2024** – splnené – zrušenie uznesenia č. 32/2024

**Uznesenie č. 54/2024** – splnené – zámena pozemku s p. Rudolf Malec a manželka Alžbeta – 1. kolo

**Uznesenie č. 55/2024** – splnené – zrušenie uznesenia č. 44/2024

**Uznesenie č. 56/2024** – plní sa – zámena pozemku s p. Rudolf Malec a manželka Alžbeta – 2. kolo

**Uznesenie č. 57/2024** – plní sa – nájomné p. Prostebi

**Uznesenie č. 58/2024** – splnené – zmena rozpočtu č. 2/2024

**Uznesenie č. 59/2024** – splnené – použitie rezervného fondu

***Uznesenie č. 62/2024***

 *Obecné zastupiteľstvo v Plaveckom Mikuláši schvaľuje vyhodnotenie plnenia uznesení z predchádzajúcich zasadnutí. Ich plnenie schvaľuje.*

*Hlasovanie: zo 7 prítomných poslancov*

 *za: 7 proti: 0 zdržal sa: 0*

**K bodu 4/**

Starostka obce informovala poslancov, že boli dokončené práce na školskom byte. Firma KNOSS spol. s r.o. predložila obci faktúru za opravu bytu.

***Uznesenie č. 63/2024***

*Obecné zastupiteľstvo v Plaveckom Mikuláši schvaľuje úhradu faktúry č. 1020240901 firmy KNOSS spol. s r. o., 906 35 Plavecký Mikuláš 307, IČO: 31427162 vo výške 23.236,45 € za rekonštrukciu bytu v budove Základnej školy v Plaveckom Mikuláši.*

*Hlasovanie: zo 7 prítomných poslancov*

 *za: 5 proti: 0 zdržal sa: 2 (Klíma, Ščepka)*

**K bodu 5/**

 Účtovníčka predložila poslancom zmenu rozpočtu. Dohodli sa, že rekonštrukcia bytu bude financovaná z rezervného fondu. Rekonštrukciu bytu zastrešili firmy: stavebné práce firma KNOSS spol. s r.o. faktúra vo výške 23 236,45 €, vykurovanie aj s novým kotlom firma BEKO IN s.r.o. faktúra vo výške 4046,94 €, elektrické inštalácie s materiálom zastrešovala firma Šeliga Pavol, s.r.o. – faktúra vo výške 1502,18 € a dodanie kuchynskej linky IKEA Bratislava – faktúra vo výške 1086,23 €

***Uznesenie č. 64/2024***

 *Obecné zastupiteľstvo v Plaveckom Mikuláši schvaľuje zmenu rozpočtu rozpočtovým opatrením č. 3/2024, tak ako bola predložená.*

|  |  |  |  |
| --- | --- | --- | --- |
|  | Schválený rozpočet | 3.zmena rozpočtu 2024 | Rozpočet po zmene |
| Bežné príjmy | 632 910 € | 0 € | 632 910 € |
| Kapitálové príjmy | 31 785 € | 0 € | 31 785 € |
| Finančné operácie | 22 206 € | 29 872 € | 52 078 € |
| Príjmy spolu | 686 901 € | **+ 29 872 €** | 716 773 € |
| Bežné výdavky | 657 910 € | 0 € | 657 910 € |
| Kapitálové výdavky | 28 991 € | 29 872 € | 58 863 € |
| Výdavky spolu | 686 901 € | **+ 29 872 €** | 716 773 € |

*Hlasovanie: zo 7 prítomných poslancov*

 *za: 7 proti: 0 zdržal sa: 0*

***Uznesenie č. 65/2024***

 *Obecné zastupiteľstvo v Plaveckom Mikuláši schvaľuje použitie rezervného fondu vo výške 29 872 €, a to na rekonštrukciu bytu v budove Základnej školy.*

*Hlasovanie: zo 7 prítomných poslancov*

 *za: 7 proti: 0 zdržal sa: 0*

**K bodu 6 a 7/**

Starostka obce poďakovala poslancom za usporiadanie osláv 800. výročia. Informovala ich, že nám ešte chýbajú nejaké faktúry, ale keď budeme mať všetky náklady z osláv zosumarizované, zvolá stretnutie.

Starostka obce informovala poslancov o aktuálnej situácii s povodňami. V deň zastupiteľstva t.j. 16.9.2024 bola situácia v našej obci relatívne pokojná. Dobrovoľní hasiči stále ešte monitorovali situáciu a keď bola potreba zasahovali. Informovala ich, že najhoršia situácia v našej obci bola v nedeľu 15.9.2024, kedy bol vyhlásený 3.povodňový stupeň. Zároveň poďakovala všetkým, ktorí prišli vypomáhať.

Po vyčerpaní všetkých bodov programu starostka obce poďakovala všetkým prítomným za účasť.

Overovatelia zápisnice:

**Mgr. Marta Hlavatá**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bc. Lucia Kolesárová**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zapisovateľka:

Lýdia Dulanská \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Plaveckom Mikuláši,

dňa 17.9.2024

 Mgr. Emília Balúchová

 starostka obce